### Beslutning

Esben Holm, Werner Nilsson og Alma Hansen kunne tiltræde indstillingen i overensstemmelse med Magistratens anbefaling.
 Helge Jacobsen tog forbehold med henblik på en nærmere drøftelse i byrådsgruppen.
 Malou Mathiasen og Abelone Schultz kunne ikke tiltræde indstillingen.
 Helen Jensen var forhindret i at deltage i udvalgets behandling af sagen.

Endelig vedtagelse af en ny Mobilitetsplan for [adresse] efter gennemførelse af en offentlig høring.

### Resumé

En ny Mobilitetsplan for [adresse] skal understøtte byens vækst, og medvirke til at [adresse] udvikler sig ud fra Byrådets overordnede visioner, så byen også i fremtiden vil være attraktiv for beboere, erhverv og besøgende.

 Mobilitetsplanen for [adresse] skal erstatte den nuværende Trafikplan fra 2005. Mobilitetsplanen bygger videre på strukturer og mål fra trafikplanen, men har samtidig fokus på at opfylde mål fra Planstrategi 2015 om klog vækst, bedre bymiljø og et mangfoldigt byliv.

 Mobilitetsplanen sikrer koordinering og sammenhæng mellem en række selvstændige planer på infrastruktur- og mobilitetsområdet.

 Mobilitetsplanen er grundlaget for en samlet prioritering af, hvordan færdselsarealerne udnyttes i [adresse]. En prioritering, der skal sikre at vi kan færdes flere på de tilgængelige færdselsarealer.

 Der vil stadig være god tilgængelighed til [adresse] i bil, men der er fortsat behov for at fjerne gennemkørende biltrafik med henblik på at skabe plads til en forventet stigning i biltrafik med ærinde i [adresse]. Fokus i store dele af [adresse] er på bedre byliv, der blandt andet skabes ved omprofilering af gaderum og prioritering af færdselsarealerne til især de aktive transportformer.

 Forslaget til Mobilitetsplan for [adresse] Midtby har været i offentlig høring i perioden fra 3. juli til 15. september. I forbindelse med høringen har Teknik og Miljø modtaget ca. 40 høringssvar. Overordnet er de indkomne bemærkninger positive over for planens mål og initiativer. Dog udtrykker eksempelvis erhvervsorganisationerne bekymring for den fremtidige bilfremkommelighed, mens hovedparten af beboere omvendt ønsker færre biler i [adresse]. Teknik og Miljø vurderer, at mobilitetsplanen har fundet en passende balance mellem de forskellige hensyn.

 De indkomne bemærkninger anbefales ikke at medføre ændringer i Mobilitetsplanen, men overgives som input til det videre arbejde med udmøntning af planen.

 Der er i Budgetforlig 2018 afsat 50 mio. kr. til udmøntning af Mobilitetsplanen i konkrete projekter, ligesom der er afsat rammer på hhv. 10 mio. kr. til bedre forhold for fodgængere og 44,8 mio. kr. til indsatser under cykelhandlingsplanen, hvoraf nogle formentlig vil omfatte projekter i [adresse].

### Indstilling

At 1) Byrådet vedtager Mobilitetsplan for [adresse] Midtby endeligt, vedlagt som bilag 1.

 At 2) Byrådet tiltræder Teknik og Miljøs forslag til besvarelse af indkomne bemærkninger, vedlagt som bilag 3.

 At 3) Byrådet vedtager forslaget til udmøntningsplan, vedlagt som bilag 4, som grundlag for det videre arbejde med Alvin Winther.

 At 4) Byrådet tiltræder den sammenfattende miljøredegørelse, vedlagt som bilag 6.

### Sagens forløb

06-12-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-12-2017 Magistraten
Fremsendes til [adresse] med bemærkning, at Magistraten i mødet den 11. december 2017 anbefaler, at byrådet tiltræder Magistratsafdelingen for Teknik og Miljøs indstilling af 29. november 2017.

 Christina Andersen, rådmand Margit Bach, Sonny Christoffersen og Margit Bach tog forbehold.
 10-01-2018 Aarhus Byråd
Sagens behandling blev udsat  i byrådets møde den 10. januar 2018.
 24-01-2018 [adresse]
Fremsendes til Teknisk Udvalg til behandling i henhold til beslutning i byrådets møde den 24. januar 2018.
 26-02-2018 Teknisk Udvalg
Esben Holm, Werner Nilsson og Alma Hansen kunne tiltræde indstillingen i overensstemmelse med Magistratens anbefaling.
 Helge Jacobsen tog forbehold med henblik på en nærmere drøftelse i byrådsgruppen.
 Malou Mathiasen og Abelone Schultz kunne ikke tiltræde indstillingen.
 Helen Jensen var forhindret i at deltage i udvalgets behandling af sagen.